Document ID: /roh_data/filtered/fineweb-2-filterrobots_roh.jsonl.gz/17752

Jon Erni è stà avant tschintg onns iniziant e fundatur dal project innovativ «MiaEngiadina» – uss sa deditgescha el cumplettamain a ses project.
Ses focus vegn ad esser er vinavant il svilup dal spazi rural cun agid da la digitalisaziun, scriva Jon Erni en sia infurmaziun.
Lavurar en l'Engiadina – esser en contact cun tut il mund
Ina finamira dal project «MiaEngiadina» è da nizzegiar ils avantatgs da la digitalisaziun per pudair viver en l'Engiadina e lavurar tuttina en contact cun e per ils gronds centers internaziunals. Per render il lieu da lavur independent da la geografia è il project vi dad etablir la tecnologia necessaria.
Ir oravant cun bun exempel
Cun la desditga pro la firma Microsoft dastga Jon Erni uss preschentar persunalmain quest model e questa moda da viver. El sa fa independent è s’engascha per il marketing da «MiaEngiadina». Plinavant è el en differents cussegls administrativs e vegnia a collavurar parzialmain er vinavant en differents secturs tar la Microsoft.
Uschia veglia el mantegnair ils impurtants contacts tranter l’Engiadina ed ils gronds centers en Svizra.
RR novitads 12:00